PATVIRTINTA

Skuodo Bartuvos progimnazijos direktoriaus 2019 m. gegužės 2 d.

įsakymu Nr. V1-26

**SKUODO BARTUVOS PROGIMNAZIJOS DARBUOTOJŲ VEIKSMŲ, ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS TVARKOS APRAŠAS**

**I SKYRIUS**

**BENDROS NUOSTATOS**

1. Skuodo Bartuvos progimnazijos (toliau – progimnazija) darbuotojų veiksmų, įtarus mokinį vartojus alkoholį, tabaką ir (ar) kitas psichiką veikiančias medžiagas tvarkos aprašas (toliau – aprašas) parengtas vadovaujantis Lietuvos Respublikos sveikatos apsaugos ministro ir švietimo ir mokslo ministro 2016 m. liepos 21 d. įsakymu Nr. V-966/V-672 „Visuomenės sveikatos priežiūros mokykloje tvarkos aprašas“; Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programą. Bendrieji sveikatos saugos reikalavimai“; Lietuvos Respublikos sveikatos apsaugo ministro 2016 m. sausio 26 d. įsakymu Nr.V-93 „Dėl Lietuvos higienos normos HN 75:2016 „Įstaiga vykdanti ikimokyklinio ir/ar priešmokyklinio ugdymo programą. Bendrieji sveikatos saugos reikalavimai.“; Lietuvos Respublikos švietimo ir mokslo ministro 2012 m. rugpjūčio 28 d. įsakymu Nr., V-1268 patvirtintomis „Rekomendacijomis dėl poveikio priemonių taikymo netinkamai besielgiantiems mokiniams“; Lietuvos Respublikos Vyriausybės 2002 m. balandžio 2 d. nutarimu Nr., 437 patvirtintu „Vaikų vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašu“.

2. Tvarkos aprašas reglamentuoja progimnazijos darbuotojų veiksmus, įtarus mokinį vartojus alkoholį, tabaką ir (ar) kitas psichiką veikiančias medžiagas.

**II SKYRIUS**

**DARBUOTOJŲ VEIKSMŲ, ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS ORGANIZAVIMAS**

3. Progimnazijos darbuotojai, įtarę, kad progimnaziją lankantis mokinys, progimnazijos teritorijoje vartoja alkoholį, tabaką ir (ar) kitas psichiką veikiančias medžiagas, yra apsvaigęs nuo šių medžiagų, nedelsdami informuoja apie tai progimnazijos direktorių ar jo įgaliotus asmenis, taip pat visuomenės sveikatos priežiūros specialistą jam esant progimnazijoje (jo darbo valandomis), vykdantį sveikatos priežiūrą progimnazijoje.

4. Progimnazijos direktorius ar jo įgalioti asmenys, visuomenės sveikatos priežiūros specialistas esant šio aprašo 3 punkte nurodytoms aplinkybėms:

4.1. nedelsdami informuoja mokinio tėvus (globėjus, rūpintojus) apie įtarimą, kad jis vartoja alkoholį, tabaką ir (ar) kitas psichiką veikiančias medžiagas, yra apsvaigęs nuo šių medžiagų ir kad jam reikėtų atlikti medicininę apžiūrą;

4.2. informuoja mokinio tėvus (globėjus, rūpintojus) apie asmens sveikatos priežiūros įstaigas, teikiančias sveikatos priežiūros paslaugas, kuriose galima nustatyti apsvaigimą nuo alkoholio, tabako ir (ar) kitų psichiką veikiančių medžiagų;

4.3. informuoja mokinį, jo tėvus (globėjus, rūpintojus) apie institucijas, įstaigas, organizacijas, teikiančias psichologinę, socialinę, teisinę ar kitą pagalbą.

5. Progimnazijos darbuotojai, įtarę, kad progimnaziją lankantis mokinys progimnazijos teritorijoje yra apsinuodijęs alkoholiu, tabaku ir (ar) kitomis psichiką veikiančiomis medžiagomis ir jo sveikatai ar gyvybei gresia pavojus:

5.1. suteikia mokiniui pirmąją pagalbą ir kviečia greitąją medicinos pagalbą;

5.2. nedelsdami informuoja apie tai progimnazijos direktorių ir jo įgaliotus asmenis, taip pat visuomenės sveikatos priežiūros specialistą jam esant progimnazijoje (jo darbo valandomis).

6. Užfiksavus apsinuodijimo alkoholiu, tabaku ir (ar) kitomis psichiką veikiančiomis medžiagomis atvejus, progimnazijoje esantis visuomenės sveikatos priežiūros specialistas vykdo alkoholio, tabako ir kitų psichiką veikiančių medžiagų vartojimo prevencijos priemones, pateikia mokinių tėvams (globėjams, rūpintojams) informaciją kur reikia kreiptis pagalbos.

**III SKYRIUS**

**BAIGIAMOSIOS NUOSTATOS**

7. Visuomenės sveikatos priežiūros specialistas savo funkcijoms vykdyti pasitelkia progimnazijos bendruomenę (pedagogus, pagalbos mokiniui specialistus, mokinius, jų tėvus (globėjus, rūpintojus)).

8. Informacija apie mokinius, vartojančius alkoholį, tabaką ir (ar) kitas psichiką veikiančias medžiagas arba mokinius, turinčius priklausomybę nuo šių medžiagų, turi būti disponuojama tiek, kiek tai yra reikalinga užtikrinti mokinio teisę būti sveikam, tačiau nepažeidžiant mokinio teisės į privatų gyvenimą, asmens neliečiamybę. Ši informacija kitiems asmenims gali būti teikiama tik Lietuvos Respublikos teisės aktų nustatyta tvarka.

9. Tvarkos aprašo vykdymo kontrolę vykdo progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_